ΝΟΜΟΣ ΠΟΥ ΤΡΟΠΟΠΟΙΕΙ τους ΠΕΡΙ ΤΗΣ ΑΠΟΣΠΑΣΗΣ ΕΡΓΑΖΟΜΕΝΩΝ ΣΤΟ ΠΛΑΙΣΙΟ ΤΗΣ ΠΑΡΟΧΗΣ ΥΠΗΡΕΣΙΩΝ ΚΑΙ ΓΙΑ ΣΥΝΑΦΗ ΘΕΜΑΤΑ ΝΟΜΟΥΣ ΤΟΥ 2017 ΚΑΙ 2020

|  |  |
| --- | --- |
| Προοίμιο.  Επίσημη Εφημερίδα της Ε.Ε.:  L.159,  28.05.2014,  σ.11. | Για σκοπούς ορθότερης εναρμόνισης με την πράξη της Ευρωπαϊκής Ένωσης με τίτλο «Οδηγία 2014/67/ΕΚ του Ευρωπαϊκού Κοινοβουλίου και του Συμβουλίου της 15ης Μαΐου 2014 για την εφαρμογή της οδηγίας 96/71/ΕΚ σχετικά με την απόσπαση εργαζομένων στο πλαίσιο παροχής υπηρεσιών και την τροποποίηση του κανονισμού (ΕΕ) αριθ.1024/2012 σχετικά με τη διοικητική συνεργασία μέσω του Συστήματος Πληροφόρησης για την εσωτερική αγορά (“κανονισμός ΙΜΙ”)», |
|  |  |
|  | Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός  τίτλος.  63(Ι) του 2017  158(Ι) του 2020. | 1. Ο παρών Νόμος θα αναφέρεται ως ο περί της Απόσπασης Εργαζομένων στο Πλαίσιο της Παροχής Υπηρεσιών και για συναφή θέματα (Τροποποιητικός) Νόμος του 2022 και θα διαβάζεται μαζί με τους περί της Απόσπασης Εργαζομένων στο Πλαίσιο της Παροχής Υπηρεσιών και για συναφή θέματα Νόμους του 2017 και 2020 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί της Απόσπασης Εργαζομένων στο Πλαίσιο της Παροχής Υπηρεσιών και για συναφή θέματα Νόμοι του 2017 έως 2022. |
|  |  |
| Τροποποίηση του άρθρου 11 του βασικού νόμου. | 1. Το άρθρο 11 του βασικού νόμου τροποποιείται με την αντικατάσταση της παραγράφου (β) του εδαφίου (1) αυτού με την ακόλουθη παράγραφο: |
|  |  |
|  | «(β) κατάσταση των αποσπασμένων, στην οποία καταγράφονται το όνομα, το επίθετο, ο αριθμός και η χώρα έκδοσης της ταυτότητας ή/και του διαβατηρίου, η ημερομηνία γέννησης και το φύλο εκάστου εξ αυτών.». |

Αρ. Φακ.: 23.01.063.131-2022

ΧΚ/ΧΧ